《尚书荣拜恩命夤疾中辄课恶诗二首以申攀赞 其一》
唐代·徐夤

明公家凿凤皇池，弱冠封侯四海推。富贵有期天授早，关河多难敕来迟。

昴星人杰当王佐，黄石仙翁识帝师。昨日诏书犹漏缺，未言商也最能诗。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。